Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, menperakuntza kimikorako ziztadengatiko salaketi buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Iñaki Iriarte López jaunak, Legebiltzarraren Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun diezaion:

Zenbat salaketa izan dira orain arte Nafarroan, menperakuntza kimikorako ziztadengatik?

Zein da salatzaileen adina?

Balizko egileren bat identifikatu al da?

Zer ondorio izan dute salatzaileei egindako analisi medikoek?

Medikuek zenbat kasutan egiaztatu zuten ziztadak egotea?

Nafarroako Gobernuak jarraibideren bat eman dio Foruzaingoari kasu horiek ikertzeko?

Poliziako arduradunekin bildu al da haien iritzia ezagutzeko?

Zer hipotesi darabilte Nafarroako Gobernuak eta Foruzaingoak eraso-olatu hori azaltzeko?

Informazioa partekatu edo alderatu al da Gobernuaren ordezkariarekin edo beste autonomia-erkidegoekin?

Iruñean, 2022ko abuztuaren 8an

Foru parlamentaria: Iñaki Iriarte López